Diari Oficial de la Generalitat Valenciana


Sumari del DOGV 5970, del 09-03-2009 (2009/2080)

Assumpte civil 000370/2008. Notificació de la interlocutòria a Ladislau Karacsony.
----------------------------------------------------------------------------------

### Dades del document

Número de DOGV
:   5970

Data del DOGV
:   09-03-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/2080


Data del document
:   02-02-2009

Organisme emissor
:   Jutjat de Primera Instància Número 4 de Vila-real

Tipus de document
:   Edicte

Descriptors 

:   * sistema judicial

Assumpte civil 000370/2008. Notificació de la interlocutòria a Ladislau Karacsony. [2009/2080]  
Judici: execució hipotecària 000370/2008  
Part demandant: Unión de Créditos Inmobiliarios, SA  
Part demandada: Ladislau Karacsony  
En el judici a què es fa referència s'ha dictat la resolució el text de la qual, literalment, diu així:  
«Interlocutòria número 67/09  
Jutgessa que la dicta: María Victoria Donat Sarrió  
Lloc: Vila-real  
Data: 22 de gener de 2009  
Antecedents de fet   
1. Que mitjançant l'escriptura pública atorgada a Vila-real, amb data 18 d'agost de 2008, davant el notari Enrique Tejedo Azanar i amb el número 1.858 de protocol, la mercantil Unión de Créditos Inmobiliarios, SA, Establecimiento Financiero de Crédito, SA, va concedir a Ladislau Karacsony un préstec amb garantia hipotecària per un import de 117.000 euros. I en garantia d'este préstec es va constituir una hipoteca sobre la finca propietat dels demandats que es descriu a continuació:  
"1. Sis. Habitatge situat a la tercera planta alta porta número tres a l'escala. Té l'accés a través del vestidor i l'escala comuns. Està distribuïda a l'interior en diverses dependències per a habitar, amb una superfície útil, sumant el voladís, de huitanta metres quadrats. Limita al davant, amb el carrer de Santa Isabel; a la dreta, amb la plaça del Dos de Maig; a l'esquerra, amb Francisco Chabrera; i, al darrere, amb Pascual Miguel.  
Edifici situat al carrer de Santa Isabel, número 49, cantonada a la plaça del Dos de Maig, de Vila-real.  
Inscrita al tom 1.501, llibre 1.072, de Vila-real, foli 225, finca 4.2131.  
Valorada, a efectes de subhasta, en la quantitat de dos-cents vint-i-quatre mil sis-cents quaranta euros (224.640 euros)".  
2. Que la procuradora Dolores María Olucha Varella, en nom i representació de l'entitat Unión de Créditos Inmobiliarios, SA, Establecimiento Financiero de Créditos Inmobiliarios, SA, va formular un escrit de demanda d'execució hipotecària a l'empara del que disposen els articles 681 i següents de la Llei d'Enjudiciament Civil i en relació amb l'article 129 i següents de la Llei Hipotecària, fent constar que els deutors a què es fa referència havien incomplit el que s'ha pactat a l'escriptura de garantia hipotecària, per la qual cosa deduïa escrit amb la petició que fora admesa la demanda que s'interposava, substanciant-la amb subjecció a les regles dels articles esmentats i en reclamació de 120.818,78 euros, en concepte de principal i interessos que es deuen.  
3. Que admesa la sol·licitud que es formulava, es va acordar substanciar esta sol·licitud a través dels tràmits establits en l'article 129 de la Llei Hipotecària, amb les particularitats a què es referix l'article 685 del mateix cos legal i els esmentats en el fet segon d'esta interlocutòria, que dóna lloc al procediment número 370/2008 dels que se seguixen en este Jutjat i atés que han sigut requerits els deutors hipotecants al domicili designat a l'escriptura perquè paguen les quantitats que se'ls reclamaven, i atés que no n'han efectuat el pagament, es va reclamar del Registre de la Propietat el certificat establit en l'article 656, apartat 1, de la Llei d'Enjudiciament Civil, de conformitat amb l'article 688 del mateix cos legal, el qual es va aportar amb data 6 de juny de 2008, i del qual va resultar que la finca hipotecada es trobava inscrita a nom dels demandats Ladislau Karacsony, i expressava que la hipoteca a nom de l'executant es trobava subsistent i sense cancel·lar. Així mateix, constava l'existència de creditors posteriors, als quals el registrador va efectuar les comunicacions a què es referixen els articles 659 i 660 de la Llei d'Enjudiciament Civil.  
4. A instàncies de la part executant, es van traure els béns hipotecats a subhasta pública, al preu fixat a l'escriptura de constitució de la hipoteca, amb les condicions establides en la legislació hipotecària. Es van publicar edictes en la forma i als llocs establits en esta legislació, en els quals es va consignar que les actuacions i el certificat del Registre estarien exposats al públic a la Secretaria i que tots els licitadors acceptaven com a suficient la titulació aportada, que les càrregues i gravàmens anteriors o preferents al crèdit que es reclama continuarien subsistents, i s'entenia que el rematant els acceptava i quedava subrogat en la responsabilitat d'estos, sense que es destine a l'extinció el preu de la rematada.  
5. Que una vegada assenyalada subhasta única, no hi va comparéixer cap postor, per la qual cosa, de conformitat amb l'article 671 de la Llei d'Enjudiciament Civil, es va concedir a la part executant el termini de 20 dies perquè, si així ho estimava convenient, demanara l'adjudicació del bé hipotecat pel 50% del seu valor de taxació o per la quantitat que es li devia per tots els conceptes. Dins del termini conferit a la part executant, va presentar un escrit en què sol·licitava que se li adjudicara el bé hipotecat pel 50% del valor de taxació. La rematada es va aprovar, mitjançant la resolució de data 5 de gener de 2009, a favor d'Unión de Créditos Inmobiliarios, SA, Establecimiento Financiero de Crédito pel preu de 112.320 euros, i se li va concedir un termini de 20 dies per a poder cedir la rematada a altri.  
6. Que la part actora no ha fet ús de la facultat de cedir la rematada a altri, i va presentar un escrit, de data 21 de gener de 2009, en què demana que es procedent dictar la corresponent interlocutòria d'adjudicació a favor seu.  
7. Pel fet de ser el preu de la rematada inferior al total reclamat, no va caler la pràctica de la corresponent taxació de costes i la liquidació d'interessos.  
Fonaments jurídics  
Únic. Que una vegada complits els requisits determinats en l'article 129 de la Llei Hipotecària, en relació amb l'establit en l'article 681.1 de la Llei d'Enjudiciament Civil, es procedent aprovar la rematada de la finca subhastada, amb les condicions que es van establir a l'edicte que anunciava la subhasta, així com ordenar la cancel·lació de la hipoteca que garantia el crèdit de l'actora i que va donar lloc a este procediment i, si escau, a les càrregues i gravàmens posteriors, les inscripcions de drets o les anotacions corresponents, fins i tot les que s'hagueren efectuat després d'estés el certificat.  
Vists els articles esmentats i altres normes aplicables, acorde:   
Que en virtut de l'execució judicial sumària de la hipoteca constituïda sobre la finca descrita en el fet primer d'esta resolució i que ací es considera reproduïda íntegrament a l'objecte de descripció, aprovada la rematada, adjudique esta a favor d'Unión de Créditos Inmobiliarios, SA, Establecimiento Financiero de Crédito, domiciliada a Madrid, carrer de Retama, número 3, amb el codi d'identificació fiscal número A39/025515 pel preu de 112.320 euros, la qual queda exempta de consignar la quantitat indicada pel fet de ser la part demandant, i a la qual se li expedirà una testimoniança d'esta interlocutòria amb el vistiplau de qui ha dictat la providència perquè valga de títol suficient per a la inscripció a favor seu, amb l'advertència que l'haurà de presentar, dins del termini reglamentari, a la oficina liquidadora de l'impost de drets reals per a pagar la corresponent transmissió.  
Es declaren subsistents totes les càrregues anteriors o preferents al crèdit que es reclama ací de la finca assenyalada adés, i cal entendre que el rematant les accepta i queda subrogat en les responsabilitats d'estes càrregues, sense destinar-ne a l'extinció el preu de la rematada.  
S'entén que el creditor ha rebut a càrrec del seu crèdit la quantitat de 112.320 euros.  
Es decreta la cancel·lació de la inscripció d'hipoteca objecte d'actuacions, presa pel que fa a la finca ressenyada en el fet primer d'esta resolució.  
Així mateix, es decreta la cancel·lació de totes les inscripcions i anotacions que graven la finca a què es referix esta interlocutòria, posteriors a l'expedició del certificat que determina l'article 688 i 656 de la Llei d'Enjudiciament Civil.  
I perquè es complisquen estes cancel·lacions, expediu un manament per duplicat al registrador de la Propietat número 1 de Vila-real.  
Que el preu obtingut ha sigut inferior al crèdit total, per la qual cosa no hi ha sobrant.  
Dels antecedents que consten en actuacions no es pot certificar si hi ha o no arrendataris de la finca objecte d'adjudicació.  
Notifiqueu esta resolució a l'executat mitjançant edictes que es publicaran durant 10 dies al tauler d'anuncis d'este Jutjat.  
Manera d'impugnació: mitjançant un recurs d'apel·lació davant l'Audiència Provincial de Castelló (article 455 LECn).  
El recurs es prepararà a través d'un escrit presentat en este Jutjat en el termini de cinc dies, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Ho acorda i firma sa senyoria. En done fe.  
Firma del jutge. Firma del secretari».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte pel termini de 10 dies al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació.  
Vila-real, 2 de febrer 2009.- La secretària judicial: Carmen García Poveda.